Tnax-il siegħa wara li Mussolini ddikjara li l-Italja kienet daħlet fil-gwerra kontra l-Ingilterra, fuq Malta bdew neżiin il-bombi u jmutu n-nies. Kien it- Tlieta 11 ta' Gunju 1940. Dakinhar aħna konna noqogħdu l-Birgu u billi l- attakki kienu kkonċentrati prinċipalment madwar l-inħawi tat-Tarzna u l-Port il-Kbir ħassejnihom ħafna. Il-poplu fehem mill-ewwel li l-Kottonera kienet ser tkun waħda mill-miri ta' l-għadu u għalhekk f'dawk l-ewwel jumejn qam paniku sħiħ. Kulħadd beda jaqbad ftit oġġetti, igeżwirhom kif jista' u jaħrab 'il bogħod bihom lejn l-irħula bil-mezzi li kien isib: karozzi, karettuni u saħansitra bil-mixi. Aħna tlaqna lejn il-Gudja. Morna hemm għax ħu missieri, iz-ziju Ġużeppi kien is-superjur tal-Mużew t'hemmhekk u għalhekk kellna dar fejn stajna mmorru nfittxu kenn u ndabbru rasna. Wasalna l-Gudja l-Erbgħa 12 ta' Gunju għal xil-ħdax ta' fil-għodu, jekk niftakar tajjeb: U għalija, li kelli tmien snin, u għal ħija li kien sena akbar minni bdiet l-avventura ''sabiħa'' tal-gwerra. Matul is-sentejn li domna l-Gudja konna sirna ħaġa waħda man-nies tal-lokal kif jistgħu jixhdu dawk li għadhom ħajjin u jiftakru. Jien u ħija sa mill-ewwel ġurnata tħabbibna mat-tfal tar-raħal; Igħabna fit-toroq magħhom u ġrejna fl-għelieqi bħalhom u saħanstira dħalna abbatini u servejna fil-parroċċa. Għinna l-quddies, ħadna parti fil-funzjonijiet u fil-funerali u jien anki għamilt il-priedka tal-Milied waqt il-quddiesa li fl-1941 saret fl-erbgħa ta' wara nofs in-nhar minflok f'nofs il-lejl. Għalija u għal ħija l-gwerra kienet xalata, vaganza waħda twila wara l-ħajja kontrollata tal-Birgu, esperjenza li baqgħet magħna tul dawn is-snin kollha li għaddew. Iżda kien hemm waqtiet koroh u tal-biża' wkoll li baqgħu minquxa f'moħħna. Bħal dik tad-9 ta' April 1942. Kien il-Ħamis niftakar u għal xis-sagħtejn ta' wara nofs in-nhar daqq air raid. Bħas-soltu qbadna u dħalna fix-xelter li kien hemm ħdejna, fil-kantuniera ta' Triq Santa Marija fejn tibda t-triq (dak iż-żmien kien sqaq) fejn hemm id-dar tal-kappillan. Ma Iħaqniex inżilna isfel li ma bediex jinstama' sparar qawwi ħafna. Wara sentejn nisimgħu konna drajna nkunu nafu jekk l-attakk hux fil-qrib jew le u jekk hux qawwi jew ħafif. Minn dak li bdejna nisimgħu fehemna li l-ħbit kien fuq l-inħawi tagħna u mhux talli ma kienx ħafif talli kien aħrax ħafna. Tant kien qalil l-attakk, tant ħassejnieh fil-qrib li minkejja li konna taħt il-blat ħsibna li mhux ser nerġgħu noħorġu ħajjin minn hemm. F'ħin minnhom splużjoni u tfaqqiegħ tal-waħx u l-blast (ir-riħ tal-bombi) saħansitra niżel fix- xelter bħal buffura qawwija ta' riefnu fl-eqqel tax-xitwa. Ħafna min-nies fix- xelter tbikkmu, oħrajn bdew jibku waqt li t-tfal trassu ma' djul ommhom. Il- kappillan, Dun Anton Rapa, Alla jaħfirlu li kien fix-xelter magħna u li fehem bil-gravita tas-sitwazzjoni tana Ikoll l-assoluzzjoni għax eminna tassew li t- tmiem kien fil-qrib. Imbagħad il-ħsejjes battew u wara sikta twila smajna s-sirena tħabbrilna li l-għadu, sa fl-aħħar kien tbiegħed minn fostrià. Meta ħirġna mill-bokka tax- 35 xelter sirna nafu għaliex konna ħassejna dak kollu. Fl-isqaq, kważi bieb ma' bieb mal-kappillan ftit passi biss 'il bogħod mix-xelter tagħna kienet ġiet bomba qawwija u qatlet lil Karmena (Calleja) il-purtinara ta' l-iskola u magħha kienu mietu ħames membri tal-familja tagħha. Kienu mietu mirduma fix-xelter privat li kienu ħaffru fid-dar tagħhom. Għadni narahom għaddejjin bihom fuq l-istretchers. Kulħadd kien issummat iħares, imbikkem, familja meqruda waqt li kienet qed tieħu l-kenn fil-blat ġo darha… Mietu nies oħra fil-Gudja b'ħidma tal-għadu matul il-gwerra, iżda dik tad-9 ta' April kienet l-akbar waħda għar-raħal. U traġedja kbira personali għall- familja Calleja. Ħamsin sena sħaħ ma rnexxielhomx iħassru mill-arkivju ta' moħħi t-tifkira ta' dak il-jum iswed, traġiku li għadda minn fuq ir-raħal li tana kenn f'dawk il-jiem terribbli tat-Tieni Gwerra Dinjija. MILL-UFFIĊĊJU PARROKKJALI issieħbu fil-Knisja bil-Magħmudija Anthonv u Rita Borg - TWANITA Fi Angelo u Ġużeppa Dalli - SVLVANA ka Ravmond u Rosanne Portelli. — RANALD BA Emanuel u Carmen Coleiro - JUSTIN Carmelo u Rita Farrugia - JESSICA — TANIA Charles u Jacqueline Ellut - MATTHEW Magħmudijiet is-Sibt 29 ta' Awissu fil-5.30 p.m. Is-Sibt 26 ta' Settembru fil-5.30 p.m. Ingħaqdu flimkien bis-Sagrament taż-Żwieġ Anthonv Montesin ma' Josette Briffa Franco Dalli ma' M'Anne Catania b jj Paul Borg ma' Rita Caruana Walter Cutajar ma' Rita Mangion Żwieġ Il-Ħadd 6 ta' Settembru fil-11.15 a.m. Is-Sibt 12 ta' Settembru fis-6.00 p.m. b iena Għaddew għall-Ħajja ta' Dejjem Ġużeppa Scicluna Nifirħu u Nawguraw lil: Christophesr James li ggradwa B.(Elec.jEng., u franco X. Dalli B.(Mech.jEng' mill-Università ta' Malta.